Žemaičių dailės muziejui

El. p.: [zd.muziejus@gmail.com](mailto:zd.muziejus@gmail.com);

[drimeikyte@gmail.com](mailto:drimeikyte@gmail.com)

**PRAŠYMAS PATEIKTI PAPILDOMĄ INFORMACIJĄ DĖL PARAIŠKOS NR. 07.1.1-CPVA-K-306-03-0002**

Viešoji įstaiga Centrinė projektų valdymo agentūra (toliau – CPVA), atlikusi Žemaičių dailės muziejaus (toliau – Pareiškėjas) pateiktos paraiškos Nr. 07.1.1-CPVA-K-306-03-0002 dėl projekto „Plungės dvaro sodybos Mykolo Oginskio rūmų rekonstravimas ir modernizavimas, kuriant aukštesnę kultūros paslaugų kokybę“ (toliau – Paraiška) ir jos priedų peržiūrą nustatė, kad Paraiška iš dalies neatitinka Aprašo[[1]](#footnote-1) 1 priede nustatytų bendrųjų reikalavimų projektams, todėl prašo Jūsų pateikti patikslintą/papildomą informaciją pagal šias pastabas:

|  |  |
| --- | --- |
| *INVESTICIJŲ PROJEKTŲ ATITIKTIES INVESTICIJŲ PROJEKTŲ RENGIMO METODIKAI VERTINIMAS* | |
| **Bendrieji vertinimo klausimai** | **Pastabos** |
| **II. Paslaugos kontekstas ir IP turinys** | |
| **II.1. IP pristatyta Paslauga ir atlikta tos Paslaugos (-ų) pasiūlos ir paklausos analizė** | ***Dėl planuojamų teikti paslaugų:***  1. Į Paraiškos biudžetą yra įtrauktos interaktyvių ekranų, bibliotekos interjero įrangos, Oginskių virtuvės įrangos, kilnojamosios lauko estrados ir edukacinės klasės įrangos įsigijimo išlaidos, tačiau 2018 m. gruodžio  5 d. parengtame investicijų projekte „Mykolo Oginskio rūmų pritaikymas viešųjų kultūros paslaugų veikloms“ (toliau – IP) neaprašytos konkrečios paslaugos, kurių gerinimui reikalingas projektas, t.y. IP nurodyta, kad:   * projekto lėšomis sutvarkytose patalpose bus įrengtos ekspozicijos; * bus vykdomos papildomos edukacijos,   tačiau nėra aišku:   * kokias ekspozicijas planuojama įrengti sutvarkytose patalpose; * kokias konkrečias edukacijas planuojama vykdyti; * kokie renginiai bus organizuojami projekto lėšomis planuojamoje įsigyti kilnojamoje lauko estradoje.   Siekiant IP ir Paraiškoje pateiktos informacijos aiškumo, prašome:   * detaliai paaiškinti, kokiems tikslams (veikloms vykdyti) bus naudojama kiekviena įrangos grupė (komplektas); * pateikti planuojamų teikti paslaugų detalesnį aprašymą, nurodant paslaugos teikimo trukmę (neįtraukiant atvykimo/išvykimo laiko, į kurį atsižvelgta pačiame įvertyje), vietą pastate/lauke bei paaiškinant, kaip numatoma įsigyti įranga yra susijusi su IP 29 psl. nurodytų paslaugų, kuriomis bus pritraukiami lankytojai, teikimu (pvz., kaip su šiomis paslaugomis susijusi lauko scena ir pan.); * nurodyti fizinius ir juridinius asmenis, teikiančius panašias paslaugas rinkoje projekto analizės lygmenyje. |
| II.5. Aiškiai apibrėžtos IP tikslinės grupės ir nustatytos projekto poveikio ribos | 2. Siekiant įsitikinti, kad planuojamas Mykolo Oginskio muziejaus (toliau – Muziejus) lankytojų skaičius pagal tikslines grupes yra pagrįstas, prašome pateikti dabartinių lankytojų segmentavimą (vietiniai lankytojai, regioniniai ir pan.) bei informuoti, kokią dalį Muziejaus tikslinių grupių (vietiniai, regioniniai ir pan.) lankytojai sudaro atitinkamai ***nuo vietinių, regioninių ar kitų gyventojų*** skaičiaus.  3. Prašome pateikti ištraukas iš interneto tinklalapių arba detalius skaičiavimus, kuriais remiantis buvo nustatytas Telšių apskrities gyventojų skaičius 2034 m. (100.116 gyventojai), Plungės rajono savivaldybės gyventojų skaičius 2034 m. (25.448 gyventojai) bei prognozuojamas visos Lietuvos gyventojų skaičius  (2.282.984 gyventojai), nes Jūsų nurodytose šaltiniuose šios informacijos nepavyko rasti.  4. Taip pat prašome informuoti, kokiomis prielaidomis remiantis buvo nustatytas:   * vietinių turistų, atvykstančių į Telšių apskritį laisvalaikio, poilsio ir atostogų tikslais, skaičius (***20.800 turistų***); * vienadienių lankytojų, atvykstančių į Telšių apskritį laisvalaikio, poilsio ir atostogų tikslais skaičius (***28.375 lankytojai***).   5. Kokiomis prielaidomis ir skaičiavimais remiantis buvo nustatyta, kad paveldo objektą per metus aplankys mažiausiai 10 proc. vietinių turistų ir mažiausiai 10 proc. vienadienių lankytojų, mažiausiai 2 proc. kitų Lietuvos Respublikos gyventojų, nepriklausančių kitoms tikslinėms grupėms. |
| **IV. Projekto įgyvendinimo alternatyvos pasirinkimas pagrįstas sąnaudų ir naudos analizės rezultatais** | |
| IV.4. Projekto alternatyvų finansinėje analizėje naudojami finansiniai srautai nekoreguoti infliacijos dydžiu | 6. IP 4.3.4 dalyje „Veiklos išlaidos“ yra nurodyta, kad *„finansinė analizė yra atliekama realiomis kainomis, tai yra prognozuojami lėšų srautai nėra koreguojami dėl infliacijos <...>, tačiau remiantis Europos Komisijos užsakymu parengto dokumento „Investicijų projektų sąnaudų ir naudos analizės atlikimo metodinės gairės“ <...> 2.7.4. skyriaus nuostatomis, lyginamieji išlaidų pokyčiai, atėmus infliacijos poveikį, gali būti atspindėti darbo užmokesčio veiklos išlaidų eilutėje, jeigu yra atlikta tinkama analizė bei pateikti įrodymai“.* Kaip įrodymas pateikiama Oficialiosios statistikos portalo informacija ir koreguojama darbo užmokesčio išlaidų suma 2022-2034 m.  Pažymime, kad išorės poveikis, tiek dėl BVP pokyčio, tiek dėl infliacijos, tiek dėl bendro ekonominio augimo neturėtų būti vertinamas IP finansiniuose srautuose, todėl prašome Jūsų pakoreguoti informaciją, neįtraukiant darbo užmokesčio augimo išlaidų. |
| IV.7. Įvertinta kiekvienos projekto įgyvendinimo alternatyvos investicijų likutinė vertė | ***Dėl įrangos ekonominių nusidėvėjimo normatyvų:***  7. Prašome pagrįsti IP 4.3.2 dalyje „Investicijų likutinė vertė“ nurodytą ekonominę nusidėvėjimo normą įrangai (10 metų) tiekėjų paaiškinimais, t. y. kiek įprastai, numatoma įsigyti įranga tarnauja atsižvelgiant į planuojamų vykdyti veiklų intensyvumą. |
| IV.8. Projekto įgyvendinimo alternatyvų veiklos išlaidųdydžiai tinkamai pagrįsti | ***Dėl atnaujinamų patalpų ploto:***  8. Būsimų elektros energijos ir šilumos energijos išlaidų skaičiavimuose vertinamas projekto įgyvendinimo metu sutvarkytų patalpų plotas (1.208,63 m2). Taip pat nurodyta, kad tvarkomų patalpų plotas nustatytas pagal 2016 m. gegužės mėn. parengto techninio darbo projekto  Nr. PRI.16007-01-TDP (toliau – Techninis darbo projektas) architektūrinėje dalyje pateiktą informaciją. Siekiant IP pateiktos informacijos aiškumo, prašome nurodyti Techninio darbo projekto architektūrinės dalies puslapį, kuriame nurodytas minėtas plotas, arba pateikti detalius tvarkomų patalpų ploto skaičiavimus.  ***Dėl šildymo ir elektros išlaidų:***  9. IP elektros energijos ir šilumos energijos išlaidų pokytis yra skačiuojamas vertinant projekto įgyvendinimo metu sutvarkytų patalpų plotą (1.208,63 m2) bei skaičiuojant elektros energijos ir šilumos energijos išlaidų padidėjimą į 1 m2, tačiau 2018 m. liepos 3 d. apsilankymo planuojamoje projekto įgyvendinimo vietoje metu (patikra atlikta vertinant paraišką Nr. 05.4.1-CPVA-K-303-02-0006, kuri vėliau buvo atmesta) (toliau – Patikra) buvo nustatyta, kad rytinės dalies rūsio patalpos ir šiuo metu yra naudojamos. Be to, dalyje kitų projekto lėšomis planuojamų sutvarkyti patalpų yra įrengti radiatoriai, iš ko daroma išvada, kad patalpos bent minimaliai yra šildomos. Atsižvelgiant į tai, prašome paaiškinti, dėl kokių priežasčių skaičiuojant planuojamas šilumos ir elektros energijos išlaidas nėra įvertintos dabartinės šilumos bei elektros energijos išlaidos, tenkančios planuojamoms sutvarkyti patalpoms.  10. Taip pat siekiant IP pateiktos informacijos aiškumo, prašome informuoti (pateikti nuorodas į interneto tinklalalpius, pateikti pagrindžiančius dokumentus), kaip buvo paskaičiuotas šildymo išlaidų dydis į 1 m2 (4 kWh/m2) ir elektros energijos suvartojimas (5KWh/mėn.) bei elektros energijos kaina (0,113Eur/kWh).  ***Dėl infrastruktūros būklės palaikymo išlaidų:***  11. Prašome informuoti, kokiomis prielaidomis (pvz., gali būti pateikta informacija apie pastarųjų kelių metų išlaidas, skirtas infrastruktūros būklei palaikyti) remiantis buvo apskaičiuotas infrastruktūros būklės palaikymo išlaidų dydis (0,5 proc.).  ***Dėl neįvertintų išlaidų:***  12. Peržiūrėjus IP pastebėta, kad IP neįvertinos dėl lankytojų skaičiaus pokyčio galimai padidėsiančios vandens sąnaudos, ryšių, telelkomunikacijų išlaidos, reklamos išlaidos, edukacinių užsiėmimų organizavimo išlaidos ir pan. Prašome įvertinti minėtas bei kitas neįvertintas išlaidas ir pateikti detalius skaičiavimus, nurodant, iš kokių finansavimo šaltinių bus apmokamos papildomos išlaidos. |
| IV.9. Projekto įgyvendinimo alternatyvų pajamų dydžiai tinkamai pagrįsti | ***Dėl įkainių:***  13. IP 4.3.3 dalyje „Veiklos pajamos“ yra nurodyta, kad pajamos bus gaunamos tik iš *„apsilankymo, gaunant kultūros paveldo objekto lankymo paslaugą“*. Taip pat IP dalyje nurodyta, kad kaina nustatyta *„remiantis Plungės rajono savivaldybės 2018 m. balandžio 26 d. sprendimu Nr. T1-84 „Dėl Žemaičių dailės muziejaus teikiamų paslaugų kainų patvirtinimo“ (toliau – Tarybos sprendimas)“.* IP nurodyti paslaugų įkainiai suaugusiems, moksleiviams ir senjorams, kurie atitinka Tarybos sprendime nurodytus įkainius *(kaina siekia (už 1 val.): moksleiviai, studentai – 2,00 EUR/lankytojas, suaugusieji – 3,00 EUR/lankytojas, pensininkai – 2,00 EUR/lankytojas)*, tačiau IP:   * neįvertinta, kad gali būti perkamas šeimos bilietas (2 suaugę ir iki 3 vaikų (9,00 Eur); 1 suaugęs ir 3 vaikai (6,00 Eur)); * taip pat nėra aiškus lankytojų skaičiaus segmentavimas, t.y. kokiomis prielaidomis ir skaičiavimais buvo remiamasi, numatant, kad *„****moksleiviai*** *sudarys* ***40 proc.*** *visų lankytojų (iš kurių pusė, tai yra* ***20 proc.****, moksleivių pagal patvirtintą kainodarą turės galimybę apsilankyti* ***nemokamai****),* ***suaugusieji*** *sudarys* ***20 proc.*** *ir* ***pensininkai*** *sudarys* ***40 proc.*** *lankytojų“*.   Atsižvelgiant į tai, prašome įvertinti šeimos bilietų skaičių bei pateikti prielaidas ir detalius skaičiavimus.  ***Dėl kitų Muziejaus teikiamų paslaugų:***  14. Peržiūrėjus Tarybos sprendimą pastebėta, kad Muziejuje be apsilankymo paslaugų teikiamos ir kitos mokamos paslaugos, pvz.:   * įėjimas į kultūrinius renginius (nuo 2,00 iki 25,00 Eur); * ekskursijos vedimas po Muziejų arba dvaro parką lietuvių kalba  (1 val. – 15,00 Eur); * ekskursijos vedimas po Muziejų arba dvaro parką užsienio kalba (1 val. – 20,00 Eur); * edukacinis užsiėmimas (nuo 15,00 iki 100,00 Eur) (Tarybos sprendimu patvirtinta edukacinių užsiėmimų kaina, nors IP nurodyta, kad edukaciniai užsiėmimai bus nemokami); * fotosesija (1 val. – 20,00 Eur ir bilietas į Muziejų); * patalpų nuoma.   Atsižvelgiant į Tarybos sprendimu patvirtintus įkainius, prašome informuoti, kokios papildomos mokamos paslaugos bus teikiamos remontuojamoje pastato dalyje bei paskačiuoti papildomas šių paslaugų pajamas (įskaitant pajamas iš edukacijų), jeigu tokios bus. |

|  |  |
| --- | --- |
| *PROJEKTO TINKAMUMO FINANSUOTI VERTINIMAS* | |
| **Bendrasis reikalavimas/ specialusis projektų atrankos kriterijus** | **Pastabos** |
| **2. Projektas atitinka strateginio planavimo dokumentų nuostatas.** | |
| 2.1. Projektas atitinka strateginio planavimo dokumentų nuostatas. | 15. Vadovaujantis Aprašo 19 p. nuostatomis, projektas turi atitikti Kultūros objektų aktualizavimo programos IV skyriaus 20–22 p. nuostatas bei atitikti minėtos programos 23 p. nustatytus bendruosius ir 26 p. specialiuosius, muziejams taikomus, reikalavimus. IP  2.5.1. lentelėje „Investicijų projekto atitiktis Kultūros objektų aktualizavimo 2014-2020 metų programos bendriesiems ir specialiesiems kriterijams“ yra nurodyta, kad projektas atitinka 23.3 p. nustatytą reikalavimą, kadangi *„teikiant viešąsias kultūros paslaugas ir organizuojant edukacinius renginius (užsiėmimus), Mykolo Oginskio rūmuose vyks* ***meno ir verslo****, taip pat* ***meno ir mokslo*** *atstovų bendradarbiavimo ir pasidalinimo patirtimi veiklos“*. Prašome detaliai paaiškinti, kokia bus meno ir mokslo bei meno ir verslo bendradarbiavimo schema, kokie mokslo bei verslo subjektai bus kviečiami bendradarbiauti ir kaip tai siejasi su Muziejaus veikla.  16. IP nurodyta, kad *„projektas atitinka 26.1 p. reikalavimą, nes IP įgyvendinimo dėka Mykolo Oginskio rūmuose bus atnaujintos ekspozicijos bei padidintas muziejaus rinkinių prieinamumas visuomenei“.* Prašome informuoti, kokios ekspozicijos bus atnaujintos projekto įgyvendinimo metu.  17. IP taip pat nurodyta, kad „*Projektas atitinka* ***26.3 p****. reikalavimą, nes vykdydamas* ***papildomas virtualias ekspozicijas*** *ir* ***parodas****, Žemaičių dailės muziejus kurs papildomą pridėtinę vertę visuomenei.“* Prašome detaliau paaiškinti, kokias papildomas virtualias ekspozicijas ir parodas planuojama vykdyti. |
| **3. Projektu siekiama aiškių ir realių kiekybinių uždavinių.** | |
| 3.1. Projektu prisidedama prie bent vieno Apraše nustatyto veiksmų programos ir (arba) ministerijos priemonių įgyvendinimo plane nurodyto nacionalinio produkto ir (arba) rezultato rodiklio pasiekimo. | 18. Paraiškos 13 p. nurodyta, kad *„numatytas projektas yra paskutinis Mykolo Oginskio rūmų pritaikymo viešųjų kultūros paslaugų teikimui etapas“*, tačiau nėra nurodyta, kokie dokumentai bus gauti projekto įgyvendinimo pabaigoje. Atsižvelgiant į tai, kad projekto įgyvendinimo metu planuojama vykdyti tvarkomuosius statybos ir tvarkomuosius paveldosaugos darbus, įsigyti įrangą bei baldus, stebėsenos rodiklis bus pasiektas gavus statybos užbaigimo aktą ir tvarkomųjų paveldosaugos darbų priėmimo aktą bei įrangos/baldų priėmimo-perdavimo aktus. Prašome patvirtinti, kad projekto įgyvendinimo pabaigoje pateiksite minėtus dokumentus. |
| **5. Pareiškėjas ir partneris (-iai) organizaciniu požiūriu yra pajėgūs tinkamai irlaiku įgyvendinti teikiamą projektą ir atitinka jam (jiems) keliamus reikalavimus.** | |
| 5.1. Pareiškėjas ir partneris (-iai) yra juridiniai asmenys. | 19. Pastebime, kad vadovaujantis Aprašo 15.3 p., partnerio funkcijas projekte gali vykdyti įstaiga, įsteigta vadovaujantis atitinkamas kultūros paslaugas teikiančių įstaigų veiklą reglamentuojančių teisės aktų nuostatomis. Atsižvelgiant į tai, kad Plungės rajono savivaldybės administracija nėra priskiriama kultūros paslaugas teikiančioms įstaigoms ir atitinkamai negali vykdyti partnerio funkcijų projekte, prašome informuoti, ar sutiktumėte įgyvendinti projektą be partnerio (Plungės rajono savivaldybės administracijos), jei bus gautas finansavimas projektui. |
| 5.6. Projekto parengtumas atitinka Apraše nustatytus reikalavimus. | ***Dėl statybos darbų leidime ir tvarkomųjų paveldosaugos darbų leidime nurodyto adreso:***  20. Prašome paaiškinti, dėl kokios priežasties skiriasi Mykolo Oginskio rūmų adresas Nekilnojamojo turto registre (***Parko g. 3A, Plungė***),  2009 m. spalio 6 d. statybos leidime Nr. 09-10-(NR) (***Parko g. 4a, Plungė***) ir 2018 m. liepos 26 d. tvarkomųjų paveldosaugos darbų leidime Nr. (12.37-Te)LPTe-12 (***Parko g. 1, Plungė***).  ***Dėl veiklų tęstinumo:***  21. Vadovaujantis Aprašo 29.3.1. p. daiktinės pareiškėjo teisės į statinį, kuriame įgyvendinant projektą bus montuojama įranga turi būti įregistruotos įstatymų nustatyta tvarka ir **galioti ne trumpiau kaip penkerius metus nuo projekto finansavimo pabaigos**. Įvertinus Nekilnojamojo turto registre pateiktą informaciją nustatyta, kad pastatas (unikalus Nr. 6887-2000-1016), kuriame bus vykdomi tvarkomieji statybos (rekonstravimo) bei tvarkomieji paveldosaugos darbai ir montuojama įranga/baldai yra valdomas Pareiškėjo patikėjimo teise nuo 2008 m. balandžio 30 d. Atsižvelgiant į tai, kad Nekilnojamojo turto registre nurodyta patikėjimo teisės pradžios data, tačiau nenurodytas turto patikėjimo teisės terminas, prašome pateikti dokumentą, įrodantį, kad turtas perduotas ne trumpesniam nei penkių metų laikotarpiui (skaičiuojant nuo projekto įgyvendinimo pabaigos). |
| **7. Užtikrintas efektyvus projektui įgyvendinti reikalingų lėšų panaudojimas.** | |
| 7.3. Įvertintos pagrindinės projekto rizikos ir suplanuotos rizikų valdymo priemonės bei joms įgyvendinti reikalingi ištekliai. | 22. Pastebime, kad pirminėje Paraiškoje neįvertintos visos galimos projekto rizikos, t.y.:  - neįvertinta ***Įsigyjamų (atliekamų) paslaugų kokybės rizika***, kuri turi būti siejama su netinkamo termino nustatymu sutartyse ir nekokybiškai atliktomis projekto vykdymo priežiūros (sprendinių įgyvendinimo priežiūros) ir techninės priežiūros paslaugomis;  - ***Projektavimo (planavimo) kokybės rizika*** turi būti siejama su projekto veiklų vėlavimu dėl viešųjų pirkimų vykdymo bei nekokybiškai parengtais pirkimo dokumentais ir netinkamai apibūdintu pirkimo objektu, o ne su projekto tikslais ir suplanuotais rezultatais;  - aprašant ***Įsigyjamų (atliekamų) rangos darbų kokybės riziką*** ir ***Įsigyjamos įrangos, pagaminamų įrenginių ir sukuriamų produktų ar kito turto kokybės riziką*** turi būti įvertinti vėlavimai, susiję su rangos darbų vykdymu ar įrangos pristatymu.  Prašome įvertinti auksčiau minėtas rizikas ir suplanuoti priemones rizikoms valdyti. |
| 7.4. Numatytos projekto veiklos atitinka tinkamoms finansuoti veikloms ir jų apimtims nustatytus reikalavimus. Išlaidos atitinka nustatytus reikalavimus ir yra būtinos projektams įgyvendinti. Veiklos ir išlaidos suplanuotos efektyviai ir pagrįstai, įvertinus ir iki paraiškos pateikimo pradėtas ar įvykdytas viešųjų pirkimų procedūras. Vertinant pareiškėjo ir partnerio (-ių) įgyvendintus ir (arba) įgyvendinamus projektus toms pačioms veikloms ir išlaidoms finansavimas nėra skiriamas pakartotinai. | ***Dėl tyrimų:***  23. Techninio darbo projekto architektūrinės dalies aiškinamojo rašto  11 psl. yra nurodyta, kad *„bet kokie tvarkybos darbai, susiję su žemės judinimu gali būti atliekami kartu arba po archeologinių tyrimų“*, tačiau į Paraiškos biudžetą nėra įtrauktos lėšos archeologiniams tyrimams vykdyti. Informuojame, kad šios išlaidos bus įtrauktos prie netinkamų, tačiau projektui įgyvendinti būtinų išlaidų. Atsižvelgiant į tai, prašome įsivertinti šias išlaidas ir pateikti šių išlaidų vertę pagrindžiančius dokumentus.  ***Dėl fondo patalpų:***  24. Projekto lėšomis bus įrengta vidaus patalpų apdaila mansardoje 302-309 patalpose. Iš Techniniame darbo projekte pateiktos informacijos matosi, kad dalyje patalpų bus saugomi Muziejaus fondai. Prašome detalizuoti:  - kokie Muziejaus fondai bus saugomi kiekvienoje fondų patalpoje;  - kurioje vietoje dabar saugomi fondai, kuriuos planuojama saugoti projekto lėšomis sutvarkytoje mansardoje;  - ar Muziejus turi reikiamą fondų saugojimo įrangą.  Jei Muziejus reikalingos įrangos neturi, bet ji būtina tinkamam fondų saugojimui užtikrinti bei kultūrinei veiklai vykdyti, fondų įrangos įsigyjimo išlaidos turi būti priskirtos prie netinkamų, bet projekto įgyvendinimui būtinų išlaidų.  ***Dėl patalpų darbuotojams:***  25. Iš Techniniame darbo projekte pateiktos informacijos matosi, kad projekto lėšomis tvarkomoje mansardoje bus įrengtos keturios darbo vietos, tačiau papildoma įranga/baldai darbuotojams nenumatyti. Prašome informuoti, ar Muziejus turi įrangą/baldus darbuotojams. Jei neturi, o *darbuotojų veikla tiesiogiai susijusi su kultūros paslaugomis*, kurias planuojama teikti projekto įgyvendinimo metu sutvarkytose patalpose, įrangos/baldų įsigyjimo išlaidos turi būti įtrauktos prie netinkamų, tačiau projektui įgyvendinti būtinų išlaidų.  ***Dėl ekspozicijų salių:***  26. Antro aukšto ir rūsio patalpose projekto įgyvendinimo metu bus įrengtos ekspozicijų salės, tačiau į Paraiškos biudžetą nėra įtraukta ekspozicijų salių įranga (išskyrus du interaktyvius ekranus). Prašome paaiškinti, kokios ekspozicijos bus įrengtos projekto lėšomis remontuojamose ekspozicijų salėse.  Jei ekspozicijoms įrengti reikalingos papildomos lėšos, jos turi būti įtrauktos prie netinkamų finansuoti, tačiau projektui įgyvendinti būtinų išlaidų.  ***Dėl bibliotekos:***  27. Projekto įgyvendinimo metu planuojama įrengti biblioteką. Prašome informuoti, kokios IP numatytos veiklos bus vykdomos bibliotekoje.  ***Dėl dujinio gesinimo įrengimo išlaidų:***  28. Prašome pateikti dujinio gesinimo įrengimo sistemos kainos komercinius pasiūlymus arba techninę specifikacija, jeigu komerciniuose pasiūlymuose nebus nuorodų į konkrečius įrangos modelius.  ***Dėl bibliotekos interjero įrangos:***  29. Siekiant įsitikinti, kad bibliotekos interjero įrangos kaina pagrįsta, prašome pateikti brėžinius ir medžiagas, kuriais remiantisa tiekėjas pateikė pasiūlymą.  ***Dėl virtuvės įrangos:***  30. Prašome pateikti virtuvės baldų, stalo ir kėdžių matmenis. Taip pat prašome nurodyti, ar numatoma įsigyti 5 stalo su kėdėmis komplektus, nes iš pateikto komercinio pasiūlymo nėra aišku.  31. Peržiūrėjus internete pateiktą informaciją nustatyta, kad  UAB „Metos“, kuri pateikė 2018 m. lapkričio 30 d. virtuvės įrangos (konvekcinės garo krosnies) komercinį pasiūlymą Nr. 0046780-1, yra oficialus Suomijos ***profesionalios virtuvės įrangos*** gamintojo „Metos Oy Ab“ atstovas Lietuvoje.  Pažymime, kad CPVA administruojamuose kultūros projektuose, kuriuose numatoma vykdyti kulinarinio paveldo edukacijas, įsigyjama paprastesnė įranga, kuri nėra skirta viešo maitinimo paslaugoms teikti.  Laikytina, kad Pareiškėjo pageidaujama įranga  yra nepagrįsta ir nebūtina projektui sėkmingai įgyvendinti, o jos įsigijimo išlaidos padidina projekto sąnaudas, proporcingai nesukurdamos pridėtinės vertės, todėl pagal Projektų administravimo ir finansavimo taisyklių 421.7 p. laikomos netinkamomis finansuoti.  Atsižvelgiant į tai, prašome pakartotinai įvertinti pageidaujamos įsigyti virtuvės įrangos poreikį bei patikslinti virtuvės įrangos kainas, jas pagrindžiant internete viešai prieinamais įrangos kainų pasiūlymais.  ***Dėl edukacinės klasės įrangos:***  32. Prašome pateikti edukacinės klasės baldų matmenis bei pagrįsti poreikį įsigyti kėdes edukacijoms už 201,00 Eur be PVM/vnt.  ***Dėl viešinimo išlaidų:***  33. Paraiškos 7 dalyje nurodyta, kad informacinio ir nuolatinio stendų kaina yra nustatyta remiantis viešai pateikiama informacija, taip pat pateikta nuoroda į interneto tinklalapį. Tačiau iš interneto tinklalapyje pateiktos informacijos nėra galimybės nustatyti, kokius informacinius bei nuolatinius stendus planuojama įsigyti (nėra aišku, kokių matmenų stendai, ar stendai pakabinami, ar kabinami ant prieš tai įrengto konstruktyvo, ar į stendų kainą įskaičiuotos montavimo ir gamybos išlaidos) ir nėra galimybės įvertinti, ar stendų įrengimo kaina atitinka rinkos kainą. Atsižvelgiant į tai, prašome pateikti ištrauką iš interneto tinklalapio su stendų techninėmis specifikacijomis.  ***Dėl netiesioginių išlaidų:***  34. Paraiškos 7 dalyje yra nurodyta, kad *„numatomas netiesiogines išlaidas sudarys projektą administruojančių darbuotojų/****planuojamų įsigyti administravimo paslaugų*** *išlaidos“*, tačiau nei IP, nei Paraiškos 5.3 p. nėra informacijos apie planuojamas įsigyti administravimo paslaugas. Prašome paaiškinti šį neatitikimą.  ***Dėl efektyvaus lėšų naudojimo :***  35. Patikros vietoje metu nustatyta, kad dalis darbų, nurodytų Techninio darbo projekto architektūrinės dalies brėžiniuose (PRI.16007-01-TDP-A.B-1/5) jau atlikta (iškirstos angos sienose, suformuoti angokraščiai, išmūritos pertvaros, sutvirtintos perdangų sijos ir pan.). IP 29 puslapyje nurodyta, kad *„anksčiau įgyvendintų projektų metu atlikti darbai nepriklauso šio projekto apimčiai, siekiant išvengti dvigubo finansavimo“*. Atsižvelgiant į tai, prašome informuoti, kokiu būdu užtikrinote, kad šiuo metu atlikti darbai nesidubliuotų su planuojamais atlikti darbais.  Taip pat:   * prašome pateikti rangos darbų sutartis, pagal kurias buvo vykdomi darbai projekto lėšomis planuojamose sutvarkyti patalpose; * pateikti detalų atliktų darbų sąrašą su nurodytais darbų kodais, darbų kiekiais bei vykdytų darbų vietomis ir nuotraukomis pagal kiekvieną planuojamą tvarkyti patalpą.   36. Jei projekto įgyvendinimo metu planuojama įrengti vidaus duris (DR-9ts) ir DR-5tps, prašome patvirtinti, kad šios durys nebuvo įrengtos ankstesnių Techninio darbo projekto etapų vykdymo metu bei pateikti tai patvirtinančias nuotraukas. Taip pat iš Statybos skaičiuojamosios kainos nustatymo dalies prašome išskirti rūsio vakarinės dalies durų įrengimo išlaidas (darbų kodus su kiekiais ir kainomis).  37. Prašome informuoti, kurioje vietoje mansardoje bus montuojamos gelžbetoninių laiptų pakopos (Tvarkybos darbai (remontas, restauravimas) Mansarda SŽ-4; darbo kodas N7P-0704-1 „Gelžbetonio laiptų pakopų montavimas ant laiptasijų, kai pakopos ilgis iki 1,2 m“) ir pateikti nuotraukas.  38. Prašome paaiškinti, kuriose vietose bus vykdomi žemiau nurodyti darbai bei pateikti planuojamų darbų vietų nuotraukas:   * Angokraščių formavimas (R3-28, 3 Rūsio rytinė dalis, 2 Sienų tvarkyba naujo rūsio įrengimo zonoje (ašys 10`-13 ir A-C-D)); * Mūrinių išorinių sienų vidinių paviršių ir angokraščių labai geras tinkas, kai kiti paviršiai netinkuojami (N15-55, 3 Rūsio rytinė dalis, 4 Sienų tvarkyba patalpose Nr. 011 ir Nr. 010 (išsk. sieną h1,6ašyje 11)); * Paviršių sanavimas, tinkuojant dviem sl. Specialiais tinko mišiniais, be apdailos (R11-146,3 Rūsio rytinė dalis, 4 Sienų tvarkyba patalpose Nr. 011 ir Nr. 010 (išsk. sieną h1,6ašyje 11)); * Tiesių langų ir durų mūrinių ir betoninių, angokraščių tinkas (N15-67, 3 Rūsio rytinė dalis, 4 Sienų tvarkyba patalpose Nr. 011 ir  Nr. 010 (išsk. sieną h1,6ašyje 11).   ***Dėl pridėtinės vertės mokesčio (toliau – PVM):***  39. Pateiktame PVM klausimyne pažymėta, kad projekte numatomos įsigyti prekės ar paslaugos bus skirtos Pareiškėjo neekonominei veiklai vykdyti. Prašome informuoti, kokią neekonominę veiklą planuojama vykdyti. Jei neekonominės veiklos vykdyti neplanuojama, prašome patikslinti PVM klausimyną. Taip pat atkreipiame Jūsų dėmesį, kad PVM klausimyne neužpildytas stulpelis „Pareiškėjo/partnerio pavadinimas“. Prašome pateikti patikslintą PVM klausimyną.  40. Planuojama įsigyti interaktyvius ekranus (2 vnt). Prašome nurodyti, ar iš ekrano naudojimo planuojama gauti pajamų (pvz. iš reklamos).   1. Planuojama pirkti virtuvės įrangą bei konvekcinę krosnį pyragams kepti. Prašome nurodyti ar planuojama už sukuriamus produktus ar suteikiamas paslaugas gauti pajamas (pvz. konvekcinės krosnies nuoma, pyragų pardavimas ir pan.). 2. Prašome informuoti, ar planuojama nuomoti kilnojamą lauko estradą ir iš to gauti pajamų. 3. Paraiškos 5.5 p. nurodyta, kad kai kurios rūmuose teikiamos viešosios paslaugos bus apmokestinamos. Prašome informuoti, kokias PVM apmokestinamas veiklas planuojama vykdyti naudojant projekto metu sukurtus rezultatus. |
| *NAUDOS IR KOKYBĖS VERTINIMAS* | |
| 5. Investicijų į kultūros infrastruktūros objektą tęstinumas | 44. Investicijų į kultūros infrastruktūros objektą tęstinumui pagrįsti pateiktos ankstesniuose etapuose atliktų darbų PVM sąskaitos-faktūros, atliktų darbų aktai bei išlaidų apmokėjimą patvirtinantys dokumentai, tačiau nepateikta rangos darbų sutartis, pagal kurią buvo vykdomi rangos darbai. Prašome pateikti rangos darbų sutartį. |

Papildomą informaciją prašome pateikti per DMS **per 10 dienų nuo šio rašto gavimo dienos.** Pažymime, kad atsakymai į užduotus klausimus turi būti **pateikti Jūsų rašte, neteikiant patikslintos paraiškos ir IP, išskyrus SNA skaičiuoklę,** kuri turi būti patikslinta, atsižvelgiant į pateiktus atsakymus.

Laiku nepateikus prašomos informacijos, Paraiška bus vertinama pirminėje Paraiškoje pateiktos informacijos pagrindu.

Jei turėsite klausimų dėl rašte pateiktų pastabų, maloniai prašome kreiptis telefonu (8 5) 255 3301 arba el. paštu [s.morozova@cpva.lt](mailto:s.morozova@cpva.lt).

|  |  |  |
| --- | --- | --- |
|  |  |  |

S. Morozova, tel. (8 5) 255 3301, el. p. s.morozova@cpva.lt

*Bylos Nr. 19.1.3-4.10*

1. 2014–2020 metų Europos Sąjungos fondų investicijų veiksmų programos 7 prioriteto „Kokybiško užimtumo ir dalyvavimo darbo rinkoje skatinimas“ Nr. 07.1.1-CPVA-K-306 priemonės „Modernizuoti viešąją ir privačią kultūros infrastruktūrą“ projektų finansavimo sąlygų aprašas Nr. 1, patvirtintas LR Kultūros ministro 2017 m. lapkričio 14 d. įsakymu Nr. ĮV-1085. [↑](#footnote-ref-1)